open-index/open-wikipedia-markdown huggingface dataset:
Prestamista

**Prestamista** (hulandes: *geldschieter*, ingles: *moneylender*) ta un  persona hurídiko, persona natural òf gobièrnu ku ta fia plaka na un otro persona hurídiko òf persona natural, generalmente kontra pago di interes. E persona ku ta risibí e suma prestá ta wòrdu yamá prestatario.

E tipo di transakshon aki ta referí na un forma di krédito, den kua un suma di plaka ta poné na disposishon di e prestatario, ku e obligashon pa paga bèk den un periodo stipulá i ku interes. E kontrato entre e prestamista i e prestatario normal ta indiká e montante, e interes, e fecha di pago, i otro kondishon finansiero.

Prestamista por ta un banko, institushon finansiero, gobièrnu òf individuo ku ta ofresé krédito, generalmente bou di regulashon legal. Na hopi pais, prestamista ta regulá pa evitá abuso òf kondishonnan desbentahoso pa e prestatario.

## Tipo di prestamista
E palabra prestamista por referí na diferente tipo di entidad ku ta fia plaka:
* Banko: e forma mas komun di prestamista. E ta fia krédito personal, hipotekario, òf komersial bou di supervision finansiero.
* Institushon di mikrofinansamentu: ofresé suma chikitu di préstamo na individuo òf negoshi chikí, specialmente den komunidatnan den desaroyo.
* Prestamista no-tradishonal: individuo òf negoshinan ku ta fia plaka, hopi bes sin regulashon striktu. E por karga interes altu.
* Gobièrnu: por tuma e rol di prestamista na otro pais òf na individuo pa motibunan sosial òf ekonómiko (p.e. studiante, kuota di COVID).
* Kooperativa òf korporashon: ku ta fia plaka na miembro òf empleado.

## Karibe Hulandes
Na e islanan di Karibe Hulandes, prestamista por tuma diferente forma:
* Bankonan lokal (manera Aruba Bank, Banco di Caribe, MCB, RBC) ta e fuente prinsipal di préstamo personal i hipotekario.
* Kooperativa di krédito: ta funshoná den komunidatnan, ofresiendo prestamo na miembro bou di tarifa mas faborabel.
* Prestamista informal: den bario por tin individuo ku ta fia plaka ku interes altu. Esaki por keda for di regulashon i ta bai ku riesgo grandi pa e prestatario.
* Gobièrnu mes ta ofresé programa di préstamo den forma di sosten finansiero, por ehèmpel pa negoshinan chikí òf pa studiante sigui studia den eksterior.
* Fondo di desaroyo: programa di préstamo, ku ta wòrdu usá pa ofresé préstamo sosial òf invershon struktural.

## Mira tambe
* Hungamento di sam
Prestatario

Un **prestatario** (hulandes: *geldnemer* ingles: *borrower*) ta un persona hurídiko, persona natural òf gobièrnu ku a fia plaka di un otro persona hurídiko, persona natural òf gobièrnu (di otro pais). E persona ku a pone e plaka disponibel ta wòrdu yamá prestamista. 

E relashon entre prestatario i prestamista normalmente ta regulá den un kontrato di préstamo, den kua e prestamista ta stipulá kondishonnan spesífiko manera e kuota di interes, e periodo di paga bèk, i otro términonan finansiero.

Si e prestatario no por kumpli ku su obligashonnan, e prestamista tin derechi pa uza diferente hèrmènt legal pa trata di rekobrá e suma prestá. Un di e hèrmèntnan legal disponibel ta pidi fayesementu (bankrut) pa e prestatario, si e kaso ta referí na un persona natural òf un entidad hurídiko.

Den kaso di préstamo entre gobièrnu i gobièrnu (soberano), por ehèmpel entre dos país, e situashon ta un otro. Paisnan no por bai fayit den mesun forma manera individuo òf empresanan, pesei e proseso pa rekuperá e suma por tuma hopi tempu i ta implika negosiashonnan diplomatiko òf un akuerdo internashonal.

## Tipo di préstamo
E prestatario por fia plaka den diferente forma, depende di e tipo di institushon finansiero òf akuerdo:
* Préstamo personal: pa konsumidó individual, sin kolateral.
* Hipoteka: pa kompradó di kas ku e kas mes ta sirbi komo kolateral.
* Préstamo di estudio: pa estudiante na institushonnan edukativo.
* Préstamo komersiál: pa empresa òf negoshinan pa invertí den nan operashon òf ekspanshon.
* Bononan soberano: ora un pais fia plaka riba merkado internashonal, normalmente pa finansia proyekto públiko òf salda dèfisit.

## Riesgo entorno préstamo
E prestamista ta eksponé na sierto nivel di riesgo, inklusivo:
* Riesgo di paga bèk: e posibilidat ku e prestatario no ta paga bèk.
* Riesgo di interes: si e tasa di interes di merkado kambia desfavorabelmente.
* Riesgo soberano: si un pais prestatario no por òf no kier kumpli ku su obligashonnan.
* Riesgo legal: si lei lokal òf internashonal no ta ofrecé sufisiente protekshon legal.

Pa mitigá e riesgo, e prestamista por eksigi kolateral, stipulá interes mas altu, òf hasi uso di seguro finansiero.

## Supervishon i regulashon
Varios organisacion ta regulá i vigilá operashonnan di préstamo, pa protehá tantu e prestatario komo e prestamista:
* Institushonnan di krédito lokal: suheto na regulashon pa transparensia i praktikanan honesto.
* Banco Sentral (pa Aruba: BCA; pa Kòrsou i Sint Maarten: CBCS): regula institushonnan finansiero lokal.
* Instansia internashonal manera FMI (Fondo Monetario Internashonal) i Banco Mundial: vigila préstamo entre gobièrnu i ofresé asistenia tékniko.

## Mira tambe
* Prestamista
Finlandia

**Finlandia**; na finés: Suomi, [suomi]; na sueko: Finland, [ˈfɪnland]), ofisialmente Republika di Finlandia, ta un pais den Nort-Oropa. Su parti west ta limitá pa un frontera ku Suecia, na su banda oriental e frontera ku Rusia y ku Noruega na Nort. Finlandia keda hunto e laman Baltiko. E kapital di Finlandia ta Helsinki.
Froude

**Froude** ta un forma di engaño. Ta ora un persona deliberadamente ta falsifiká, laga afó, pone aserka òf eliminá datonan ku e fin pa hasi daño na otro persona òf organisashon òf na interes propio. Sa papia tambe di **estafa**; esaki ta ora ta saka rekurso di un manera deshonesto i deliberadamente for di un organisashon òf persona. 

## Karakterístikanan di froude
No tin un definishon kla pa froude. E definishon aki no ta paresé den Kódigo Penal. Pa papia di froude mester ta trata di e siguiente elementonan:
*Ta trata di un akto deliberadamente
*Ta trata un asuntu engañoso
*Kier optené un benefisio ekonómiko
*Tin un víktima
*Ta trata di un akto ilísito òf ilegal

## Ehèmpelnan di froude
Por kometé froude ku diferente asuntu òf den diferente situashon. Esunnan mas konosí ta:
*Belasting
*Den konstrukshon
*Impuesto riba benta (OB)
*Tèntamen i èksamen
*Relato finansiero
*Ònderstant
*Pa haña un krédito
*Hipotek
*Diploma
*Labamentu di plaka
Ònderstant

**Ònderstant** (hulandes: *uitkering* i papiamento *onderstand*) ta e suma di plaka ku ta duna personanan den nesesidat periódikamente. Mayoria bia e personanan aki no tin un trabou òf pa un òf otro motibu no tin un entrada supstansial pa mantené nan mes. E suma di plaka aki ta sali for di fondonan públiko i ta wòrdu reglamentá pa gobièrnu.
Diploma

Un **diploma** ta un prueba riba papel di a terminá ku éksito un estudio òf preparashon. Ta haña un diploma mayoria bia despues di a pasa un eksamen final. Esaki ta diferenshá di e tipo di skol, estudio òf nivel di enseñansa. Un diploma ta manera un yabi pa por ehersé un funshon, drenta i traha den un organisashon òf rekisito di atmishon pa un siguiente estudio òf preparashon.
Hunta di Komisario

E **Hunta di Komisario** (hulandes: *Raad van Commissarissen* ingles: *Supervisory Board*) ta e órgano ku ta supervisá e trabou di e Hunta di Maneho di un sosiedat anónimo òf un sosiedat privá. E komisarionan ta de echo e wowonan di e akshonistanan den e kompania. Por bisa tambe ku e hunta aki ta representá òf kuida e interesnan di e akshonistanan. E tarea primordial di e hunta aki ta di supervisá e maneho di gerensia riba e kompania i tur otro supsidiario. Ta usa e término Hunta di Komisario tambe pa e órgano ku ta supervisá den un asosashon òf korporashon. Na momentu ku e persona hurídiko aki su meta bira unu públiko i privá ta papia e ora ei di Hunta di Supervishon. Pa nan por kumpli ku nan funshon, nan mester di informashon ku e Gerensia tin ku pone disponibel. Mayoria bia ta skohe ekspertonan pafó di e kompania pa bira komisario. Esaki ta pa evitá un situashon di konflikto di interes. 

Komisarionan ta wòrdu nombra dor di e akshonistanan. Komisarionan no ta risibí un salario, pero un kompensashon ku ta wòrdu stipulá pa e akshonistanan. Serka un fundashon e Hunta di Supervishon ta nombra su mes si esaki ta rekerí pa lei i ku outorisashon di e miembronan di e fundashon. 

Den práktika por surgi tur tipo di konflikto i desakuerdo entre e Hunta di Komisario i e Gerensia. Esaki ta sinta de echo den e ròl di e komisarionan. E Hunta di Komisario mester por hasi su trabou kompletamente independiente for di e Gerensia, esaki ta nifiká tambe independientemente di e plannan i deseonan di e Gerensia. I ta einan e frikshon por bini. Si ta bon esaki no mester ta un problema si tin un bon relashon di trabou i komunikashon.

## Tareanan
#Supervisá si e metanan stipulá ta wòrdu realisá
#Supervisá e strategia i e rísikonan ku e kompania ta kore
#Supervisá e sistema i proseso di kòntròl interno
#Supervisá e proseso pa yega na e relato finansiero
#Supervisá e kumplimentu ku lei, normanan i reglamentashon

E Hunta di Komisario ta konsistí di un presidente, un vise presidente i sobra miembronan.
Supalterno

**Supalterno** òf **supordinado** (spaño: *subordinado*, hulandes: *ondergeschikte*) ta referí na un persona ku ta traha bou di outoridat di un otro persona. Literalmente, e término ta 
nifiká ku e ta suheto na outoridat i kòntròl di un superior. 

Den práktika, esaki ta referí na un situashon laboral kaminda un persona ta risibí instrukshon, guia i evaluashon for di un lider òf supervisor. Ora esei ta e kaso ta papia di un relashon di outoridat (hulandés: gezagsverhouding), ku ta un konsepto esensial den leinan laboral di Hulanda i Karibe Hulandes. E relashon di outoridat ta un di e kriterio fundamental pa determiná si tin un kontrato laboral real entre un persona ku ta hasi trabou i esun pa ken e trabou ei ta wòrdu ehersé.

E eksistensia di tal relashon tin konsekuensia importante, spesialmente den e kampo di lei di impuesto, kaminda e rekonesementu di un kontrato di trabou por resulta den obligashon pa paga impuesto riba entrada i impuesto riba salario. Si un relashon di outoridat no ta presente, no ta posibel pa papia di un salario a base di empleo.

E análisis legal ta inkluí e relashon potensial entre un empleado potensial i un agente di retenshon potensial (ku komunmente ta un dunadó di trabou). Solamente si ta kla ku tin outoridat di un riba e otro — ku ta inkluí derechi pa duna instrukshon, supervisá i evaluá — por tin kuestion di empleo formal.
Etiopia

**Etiopia** (na ge'ez: ኢትዮጵያ, transl. ʾĪtyōṗṗyā) ta un pais será for di laman situá den e kachu di Afrika, anto ofisialmente konosi komo e Republika Federal Demokrátiko di Etiopia. E ta e pais di dos mas poblá di Afrika, ku mas ku 85.2 mion hende, i e di dies mas grandi, ku su 1.100.00 km2. E kapital ta Addis Ababa. Etiopia tin frontera ku Eritrea na parti nort, Sudan na parti west, Djibouti i Somalia na parti ost, i Kenia na parti sur.
Repúblika Demokrátiko di Kongo

**Repúblika Demokrátiko di Kongo** (RDK), tambe konosí komo **Kongo-Kinshasa** i antes konosí komo **Zaire**, ta un pais den Afrika Sentral, ku un pida chikitu di kosta Atlántiko di 37 km. Segun superfisie e ta e di dos pais mas grandi den Afrika i e di diesun mas grandi na mundu. RDK - ku kasi 71 mion hende - ta e di diesocho pais mas poblá na mundu, e di kuater mas poblá den Afrika i esun di mas poblá ku ta papia franses.

## Geografia
Repúblika Demokrátiko di Kongo tin un teritorio inmenso ku e riu Kongo komo un as vital ku ta kore dor di e sentro di e país. E region ta karakterisá pa selva tropikal, sabana, seru i vayenan hundu. E ta un di e paisnan mas biodiverso na mundu, ku un gran variedat di flora i fauna úniko, inkluyendo gorila di seru, okapis, chimpansé i olifanti di mondi.

Riu Kongo, ku ta e di dos riu mas largu na Áfrika, ta krusial pa transporte, energia hidroeléktriko i  supsistensia di komunidatnan na kantu di riu. Den nort, sùit i wèst tin paisahenan tropikal, mientras ku den ost, tin kadena di seru i elevashonnan mas altu serka di e frontera ku Ruanda i Uganda.

Aunke e pais ta riku den rekursonan natural, inkluyendo mineralnan stratégiko manera kobalt, oro, diamante, i koltan, nan eksploitashon hopi biaha ta wòrdu plagá pa asuntunan manera korupshon, ekstrakshon ilegal i konflikto armá.

## Historia
E region di Kongo tabata habitá pa miles di aña pa komunidatnan Bantu ku a forma imperionan poderoso manera Imperio di Kongo (siglo XIV-XIX). Na fin di siglo XIX, e region a bira un poseshon personal di Rei Leopoldo II di Bélgika bou di e nòmber *État Indépendant du Congo* (Estado Liber di Kongo). Durante e periodo aki (1885–1908), tabatin abusunan generalisá di derechonan humano, prinsipalmente debí na e eksplotashon di ròber i marfil.

Na 1908, Bélgika a asumí kontrol direkto, i e kolonia a bira Kongo Belga. Despues di un lucha pa independensia, e pais a bira independiente dia 30 di yüni 1960 bou di e nòmber Repúblika di Kongo. E añanan ku a sigui tabata marká pa instabilidat polítiko i militar, inkluso e asasinato di Promé minister Patrice Lumumba i e asendensia di Mobutu Sese Seko, ku a tuma poder den 1965 i a renombrá e pais Zaire.

Mobutu a goberná pa mas di 30 aña, te ora ku el a ser deroká na 1997 dor di un rebelion dirigí pa Laurent-Désiré Kabila, kende a restorá e nòmber Repúblika Demokrátiko di Kongo. Desde e tempu ei, e pais a soportá dos guera grandi (1996–1997 i 1998–2003), ku a enbolbi varios pais bisiña i a kosta bida di miones di hende. E situashon ta keda fragil, ku konfliktonan lokal i retonan polítiko kontinuo.
Surkorea

**Surkorea**, ofisialmente **Repúblika di Korea** (ROK) i komunmente referi komo **Korea**, ta un pais den Ost Asia, situá den e parti sur di e Peninsula Koreano. Paisnan bisiña ta Nort Korea na parti nort, e repúblika di China na parti west, i Hapon na parti ost. Su kapital ta Seoul, ku tambe ta su siudat mas grandi. Surkorea ta den un region klimatiko temperá ku un tereno predominantemente montañoso. Su teritorio ta kubri un area di 99,392 km2 i e tin un poblashon di 50 mion hende (2016).
Suráfrika

E **Repúblika di Suráfrika** ta un pais situá den e punto mas sur di kontinente Afrika, ku un kosta di 2,798 kilometer riba e Oséano Atlántiko i Indio. Na e parti nort e pais ta komparti frontera ku Namibia, Botswana i Zimbabwe; na e 
parti ost Mozambique i Swaziland; i Lesotho ku ta un pais independiente kompletamente rondoná dor di e teritorio surafrikano.

E pais ta konosí pa su biodiversidat i pa e variedat grandi di kultura, idioma i religionnan. E konstitushon ta rekonosé diesun idioma ofisial. Dos di nan ta di origen oropeo: Afrikaans, un lenga ku ta originá prinsipalmente di e lenga hulandes i ku ta papiá pa e mayoria di e surafrikano blanku i mestiso, i ingles, ku ta e lenga mas papiá den bida públiko ofisial i komersial, ademas di ta apenas e di kuater idioma domestiko mas papiá.
Ukrania

**Ukrania** ta un pais na Ost-Oropa. E tin un área di 603,628 km2 ku ta hasié mesun grandi ku Fransia i un tiki mas grandi ku e estado merikano di Teksas. Ounke ta bisa ku Ukrania ta e pais mas grandi di Oropa e ponensia aki no por konta ku sosten pafo di e pais. Ukrania ta komparti frontera ku e Federashon ruso na parti ost i nortost, Belarus na parti ost, Polonia, Slovakia i Hungria na parti wèst, Rumania i Moldavia na parti sùitost, i Laman Pretu i Laman di Avoz na parti sùitost respektivamente. Kapital di Ukrania ta Kiev. E tin un poblashon aproksima di 44.573.205 habitante.

Dia 24 di ougùstùs 1991 e pais a independisá di Union Sovietiko.
Sudan

**Sudan**, ofisialmente **Republika di Sudan**, ta un pais den nort-ost Afrika. E ta e pais mas grandi di Afrika i e Mundu Árabe, i e di dies mas grandi na mundu. E tin frontera ku Egipto na parti nort, e Laman Korá na parti nort-ost Eritrea i Etiopia na parti ost, Kenia i Uganda na parti sur ost, Republika Demokratiko di Kongo i e Republika Sentral Afrikano na parti sùit-west, i Chad i Libia na parti nortwest. E riu mas largu na mundu, e Nilo ta dividi e pais den banda ost ku west.
Polonia

**Polonia**, ofisialmente e **Repúblika di Polonia** (na polako: **Rzeczpospolita Polska**), ta un pais situá den Oropa Sentral ku ta grens na Alemania na parti west; Czechia i Slovakia na parti sur; Ukrania, Belarus i Lituania na parti ost; e Laman Baltiko i Kaliningrad Oblast, un enklavo ruso na e parti nort. E área total di Polonia ta 312,679 km2, hasiendo e e di 70 pais mas grandi na mundu i e di 9 mas grandi na Oropa. Polonia tin mas ku 38 mion hende, ku ta hasie e di 34 pais mas poblá na mundu i e di 6 pais mas poblá den e Union Oropeo, e ta e miembro post-komunista mas poblá.

E kapital di Polonia ta Varsovia.
Osasco

**Osasco** ta un siudat di Brasil den e estado di São Paulo. E siudat, ku anteriormente tabata un distrito di e siudat di São Paulo, ta un munisipio independiente desde 19 di febrüari 1962. E ta forma parti di e mesoregion metropolitano di e siudat di São Paulo. Osasco ta e di shete siudat mas grandi den e estado i un di e siudatnan mas densamente poblá na mundu, komparábel ku Tokyo i New York. E siudat tin mas di 700.000 habitante (2013) i un área di 64,935 kilometer kuadrá.

## Mira tambe
* Centro Universitário Fieo
Uganda

**Uganda**, ofisialmente **Republika di Uganda**, ta un país sin frontera maritimo den Afrika oriental. E tin frontera ku Kenia na e parti ost, Sudan na e parti nort, Republika Demokratiko di Kongo na e parti west, Ruanda na e parti sùitwèst i Tanzania na e parti sùit. E parti sùit ta inklui un parti supstansial di Lago Victoria, ku tin frontera ku Kenia i Tanzania. E kapital di e Uganda ta siudat Kampala.
Malasia

**Malasia** ta un pais den Súitost Asia. E monarkia konstitushonal federal ta konsistí di diestres estado i tres teritorio federal, separá dor di Laman di Sur China den dos region: Malasia Peninsular i Bornio Malayo (tambe konosí komo west i ost Malasia respektivamente). E ta konparti frontera via tera ku Tailandia, Indonesia, i Brunei, i tin frontera marítimo ku Singapur, Vietnam i Filipinas. E tin un superfisie total di 329,847 kilometer kuadrá i e poblashon na aña 2020 tabata mas ku 32 mion hende. 

Kapital di e pais ta Kuala Lumpur, pero Putrajaya ta sede di e gobièrnu federal. Algun otro siudat ta: George Town, Ipoh, Kota Kinabalu, Kuantan, Kuching i Tanah Rata.
Usbekistan

**Usbekistan**, ofisialmente e **Republika di Usbekistan** (usbekistani: O'zbekiston Respublikasi of Ўзбекистон Республикаси) ta un di e seis estado Turkiko independiente. E ta un pais ku ta será kompletamente for di laman situá den Asia Sentral, anto antes tabata forma parti di e Union Sovietiko. E ta grens ta Kazakstan na parti west i na parti nort, Kirguistan i Tajikistan na parti ost i Afganistán i Turkmenistan na parti sur. E kapital ta Tashkent.
Arabia Saudita

E **Reino di Saudi Arabia** (árabe: المملكة العربية السعودية‎), komunmente konosi komo **Arabia Saudita** ta e pais árabe mas grandi di e Medio Oriente. E ta grens ku Hordania i Irak na e parti nort i nort-ost, Kuwait, Qatar anto e Emiratonan Arabe Uní na parti ost, Oman na parti suitost, anto Yemen na parti sur. E tambe ta konekta ku Bahrein dor di brug. E Golfo Pèrsiko ta keda na parti nortost i Laman Korá na parti west. E tin un poblashon estimá di 30 mion, anto ta aproksimadamente 2,149,690 kilometer kuadrá grandi. E Reino tin biaha ta yamá e "Pais di e Dos Moskenan Sagrando" referiendo na Mekka i Medina, e dos lugana sagrado den Islam.
Norkorea

**Norkorea**, ofisialmente e **Repúblika di Pueblo Demokrátiko di Korea**, ta un pais den ost-Asia, okupando e parti nort di e Peninsula di Korea. Su kapital ta Pyongyang. E zona demilitarisá koreano ta sirbi komo un zona di siguransa entre Nort i Surkorea. E Rui Amok i riu Tumen ta forma e frontera nort ku Rusia i China.
Empresario

Un **empresario** ta un persona ku tin un negoshi

## Entrepreneurship
Entrepreneurship(Hulandes: Ondernemerschap) ta un palabra na ingles ku ta nifiká tuma inisiativa pa funda òf lanta un organisashon na momentu ku merkado ta duna oportunidat pa hasi esaki. Un empresario ta un persona ku ta dispuesto i ta kapabel pa kue un idea nobo i hasi esaki den algu eksitoso. Entrepreneurship ta un término ekonómiko ku ta pará sentral den mundu empresarial.

## Meta i medionan
Un empresa òf kompania por ta un meta pero tambe un medio. Tin empresario ku tin komo meta gana plaka, pero pa otronan esaki ta parti di nan profeshon. Hopi dentista, dòkter di kas, botikario, artista i abogado, korto *‘’profeshonnan liber’’*, tambe ta un empresario. Banda di esaki tin personanan ku ta empresario djis pasobra nan kier ta independiente. E meta prinsipal di un empresario ta haña entrada dor di kombiná trabou, kapital i konosementu.  

## Formanan hurídiko
Tin diferente forma hurídiko ku un kompania por tin. Esakinan ta entre otro:
*Negoshi propio
*Sosiedat
*Sosiedat kolektivo
*Sosiedat kolektivo di pareha
*Sosiedat komanditario
*Sosiedat privá
*Sosiedat anónimo
*Fundashon
*Asosiashon

## Rísiko
E karakterístika prinsipal di un empresario ta e rísiko ku esaki ta kore. Si bai bon ku e negoshi, e ta kosechá e frutanan kual ta e ganashi ku e la hasi, pero si no bai bon e por kore e rísiko ku e kompania ta bai fayit i ku e tambe por pèrdè sierto vienes privá. Den lei tin sierto providensia pa minimalisá e rísiko ku e empresario por asta pèrdè sierto vienes personal. Pero awendia esaki no ta konta mas pa loke ta trata e forma hurídiko di e kompania, pasobra ora di fia plaka institutonan finansiero ta obligá e empresario di pone su vienes privá tambe komo garantia.
Servisio di Impuesto

**Servisio di Impuesto**, tambe **Fisko**, ta un órgano gubernamental ku ta enkargá ku imposishon i kobransa di impuesto na un pais òf estado. E palabra fisko ta bini for di latin i ta nifiká *makutu*, partikularmente e makutu di plaka di impuesto. Por papia aki tambe di kaha di estado òf tesoro públiko. 

## Kòrsou
Fisko di pais Kòrsou ta konsistí di e siguiente órganonan:
*Inspekshon di Impuesto
*Departamentu di asuntunan fiskal
*Ontvanger
*Stichting Belastingaccountantsbureau
*Inspekshon di Derecho di importashon i Akseins
Inspekshon di Impuesto

**Inspekshon di Impuesto** ta un departamentu di gobièrnu. E paisnan den Karibe Hulandes, Aruba, Kòrsou i Sint Maarten tin kada un nan propio inspekshon di impuesto. E departamentu aki ta kai bou di e respektivo ministerionan di Finansa i ta responsabel pa ehekutá legislashon nashonal di impuesto di un manera efisiente i íntegro. 

Na Kòrsou e inspekshon di impuesto ta enkargá ku imposishon di e siguiente impuestonan:
*Impuesto riba Entrada
*Impuesto riba Suèldu
*Impuesto riba Ganashi
*Impuesto riba Tera  
*Impuesto riba Benta
*Impuesto riba Suseshon 

## Historia
Impuesto den Karibe Hulandes ta data for di 1634 ora West Indische Compagnie a ser konsedé e derecho pa fiha un impuesto chikito riba konsumo di produktonan pa kome i bebe.

## Literatura
* Farou Metry (2006),  De geschiedenis van de belastingen in de kolonie Curaçao en de Nederlandse Antillen, Stichting Publicaties KPMG
Kámara di Komersio

**Kámara di Komersio i Industria** ta un instituto di i pa e mundu empresarial, ku ta para pa merkado liber. Doñonan di empresanan ta lanta un fundashon asina aki pa protehé nan interesnan. E miembronan di e fundashon ta e empresarionan lokal i nan ta esunnan ku ta skohe e Hunta di Maneho. Esaki ta un tipo di órgano konosí rònt mundu, usualmente regulá pa lei.

Un kámara di komersio tin e siguiente propósitonan:
* Promové komersio lokal
* Trata di haña regulashonnan na interes di komersio
* Kolektá informashon i statistik pa uso di su miembronan
* Promové komersio liber 

## Orígen
E promé kámaranan di komersio a wòrdu fundá na aña 1599 na Oropa. E kámara di komersio na ingles mas antiguo ta na Glasgow, Eskosia i a wòrdu fundá na aña 1783. Tin sierto evidensia ku den historia tabatin sierto formanan primitivo di organisashonnan komersial, speshalmente na Medio Oriente, asta promé ku e era kristian.

## Link eksterno
* Sitio ofisial di Kámara di Komersio i Industria di Aruba
*  Sitio ofisial di Kámara di Komersio i Industria di Boneiru
* Sitio ofisial di Kámara di Komersio i Industria di Kòrsou
Nekropolis di Giza

E **Nekropolis di Giza** ta un sitio arkeológiko para riba e Plano di Giza, na e kabamentu di e siudat di Kairo. E kompleho aki di monumentonan bieu ta inklui e Piramitnan Grandi, e skulptura masivo konosí komo e Sphinkso, un par di semeterio, un siudad di trahadonan i un kompleho industrial. E ta situa 9 km for di e siudad bieu di Giza. E piramitnan tabata popularisa den tempunan Helenistiko ora e Piramit Grandi a wordu listá dor di Antipater di Sidon komo un di e Siete Milager di Mundu. Awendia e ta e uniko milager antiguo ku te ainda ta eksistí.
Duana

**Duana** ta un servisio di gobièrnu enkargá ku ehekushon di e lei pa ku duana di un pais. Akinan por pensa riba lucha kontra kontrabandista i kobransa di derechi di Importashon. 

## Mishon
E metanan di un servisio di duana por ta lo siguiente:
*Fiskal: kobra derechi di importashon riba produktonan ku ta drenta e pais
*Seguridat: lucha kontra froude i kontrabanda (trafikashon di droga, arma i hende)
*Salú públiko: kontrolá e entrada di animal, alimento, produkto tóksiko, etc. ku por peligrá bida di hende 
*Estadístika: elaborá riba statistik di komersio eksterior

## Tarea
E tareanan di duana por ta entre otro:
*Deklarashon di importashon i eksportashon
*Klar en i despachá merkansia
*Imposishon òf kargo di derechi di importashon i akseins
*Prosesá pagonan hasí
*Vigilá barkunan di merkansia
*Almasená merkansianan importá temporalmente
*Kontrolá maletanan na aeropuerto
*Kontrolá paketenan di pòst
*Duna seguridat na puerto

## Link eksterno
Portal ofisial servisio di duana na Kòrsou
Derechi di Importashon

**Derechi di importashon** ta un impuesto ku ta wòrdu imponé riba produktonan ku ta drenta (i den sierto kaso sali for di) un pais. E impuesto aki por sirbi komo protekshon pa e merkado lokal, komo un fuente fiskal pa gobièrnu, i den hopi situashon tambe tin un karakter polítiko.

## Altura di e impuesto
E tarifa di derechi di importashon ta variá segun:
* e tipo di produkto,
* e pais di orígen,
* e kondishonnan di algun tratado komèrsial, manera un Tratado di Komèrsio Liber (FTA).

Mayoritariamente e impuesto ta wòrdu kobrá komo un porsentahe riba e balor duanal di e merkansía. Duana ta determiná e balor aki, ku regularmente ta konsistí di:
* balor di faktura di e provedor
* gastu di transporte (flete)
* kostonan di seguro
E kombinashon di esaki ta yamá *CIF value* (**C**ost, **I**nsurance & **F**reight).

Tur produkto ku por wòrdu importá tin un kódigo armonisá den un sistema internashonal di klasifikashon di merkansia. Na Oropa, e kódigo standard ta wòrdu yamá TARIC, unda e promé númeronan ta meskos pa tur pais oropeo, pero ku supdivishonnan lokal pa determiná e tarifa presis.

## Kobransa di derechi di importashon
Duana ta responsabel pa e kobransa di e impuesto. E impuesto ta wòrdu imponé na mesun momentu ku e produkto drenta e país, i antes ku importadó por tuma poseshon di e merkansia. 

Importadó por ta un empresa òf un persona partikular. Duana no ta hasi diferensia den e obligashon di paga: tur importadó ta someté na mesun regla. E impuesto ku a wòrdu pagá no ta wòrdu debolbí (no tin restitushon), i duana ta transferí e entrada fiskal na Ministerio di Finansa.

## Efektonan di derechi di importashon
Derechi di importashon por tin hopi efekto den un ekonomía. Normalmente por distinguí minimo tres funkshon òf konsekuensia esensial:

*Inflashon: e impuesto riba importashon ta hasi ku produktonan ku ta drenta un pais bira mas karu; konsekuentemente preis di konsumo ta subi i demanda por baha.
*Protekshon: derechi di importashon ta sirbi komo un muro di protekshon pa e industria lokal di un pais. Produktonan lokal ta bira komparabelmente mas barato ku esun importá i ta eliminá òf diminuí kompetensia for di produkto stranhero. Sinembargo, si e industria lokal no ta kompetitivo, no ta tur biaha ku un impuesto ta duna sufisiente protekshon.
*Fiskal: pa hopi país, derechi di importashon ta un fuente importante di entrada pa gobiernu.
E entrada den kaha di e pais ta kontribuí na gasto públiko i invershonnan nashonal i ta sostené servisio públiko.

## Link eksterno
Sitio ofisial di e servisio di gobièrnu di Antias Hulandes enkargá ku kobransa di Derechi di Importashon
TARIC code

**TARIC** ta un abreviashon di **‘’Integrated Tariff of the European Communities** (na Papiamentu: *Tarifa di Derechi di Importashon integrá di Komunidatnan Oropeo*). Esaki ta, di echo, un database ofisial di Union Oropeo (UO) ku ta inkluí tur medida, desishon i tarifa ku tin relashon ku duana.

E database ta kontené e siguiente tipo di informashon:
* Tarifa i kódigonan harmonisá, segun e "Sistema Harmonisá" di deskripshon di merkansia.
* Medidanan komersial, inkluso anti-dumping i medidanan kontra supsidio i falsifikashon.
* Reglamentashon spesífiko, ku ta enbolbí restrikshon i limitashonnan pa importashon of eksportashon di sierto produkto. 
* Informashon di statistik, ku ta permití kuantifikashon i monitoreo di fluktuashon den komersio internashonal.

TARIC ta yuda pa garantisá ku e aplikashon di tarifanan den tur pais miembro di UO ta uniformá, i ku importadó, eksportadó i outoridatnan duanero por haña klaridat riba e regulashonnan vigente.

## Link eksterno
* Portal na Hulandes di lista di e kódigonan TARIC
Anti-dumping

**Anti-dumping** ta un tipo di belasting riba importashon pa evitá ku un produkto den un pais ta wòrdu bendé na un preis muchu mas abou ku e preis na e pais di orígen. 
Eksportadónan por hasi esaki na momentu ku nan kier drenta merkado di un pais òf si nan kier sali for di nan merkansia. E belasting aki ta un imposishon ku ta protehé e merkado di e pais konserní. 

Pa tuma sierto medidanan asina aki paisnan a sera diferente akuerdo ku otro. Por pensa akinan riba e asina yamá *‘’Algemene Overeenkomst betreffende Tarieven en Handel’’*(Kontrato general enkuanto tarifanan i komersio) di WTO. E kontrato (1994) aki ta kontené palabrashonnan detayá tokante e manera di kalkulashon di e impuesto, e prosedura pa kuminsá un investigashon riba dumping, medidanan ku por wòrdu tumá, imposishon i kobransa di e impuesto aki, e durashon i revishon di e medidanan tumá i e publikamentu di informashon tokante e investigashon riba dumping. 

## Union Oropeo i Anti-dumping
Paisnan ku ta forma parti di Oropa tambe a sera konvenio pa kombatí dumping. E reglamentu básiko ta trata e siguiente puntonan:
*Prinsipionan: e derechi aki por keda imponé riba tur produkto kaminda dumping ta tuma lugá, si esaki ta hasi daño na komersio oropeo. E produkto su preis di eksportashon mester ta mas abou ku preis normal riba merkado, pa papia di dumping. E pais ku ta eksportá ta ser konsiderá e pais di orígen. 
*Komparashon preis normal i preis di eksportashon: pa papia di dumping mester kompará preisnan. E areglo di anti-dumping ta kontené tur e métodonan pa determiná e preisnan. Faktornan ku ta hunga un ròl aki por ta entre otro spesifikashon di e produkto, derechi di importashon, impuestonan indirekto, deskuentonan, komersio, kostonan di transporte, seguro i kargo, komishonnan di benta i konvershon di divisa. 
*Determinashon di eventual dañonan: pa determiná si dumping ta hasi daño na un industria en partikular, mester tene kuenta akinan ku e volúmen di e importashon i e efektonan pa e preis di e produkto lokal.
*Prosedura: e prosedura ku mester enkaminá serka un presunto dumping konosé 6 fase:
#Inisio di e prosedimentu 
#E investigashon mes
#Medidanan preliminar
#Seramentu di un akuerdo ku e eksportadó
#Finalisá sin ningun medida òf imposishon di e derechi di anti-dumping definitivamente
#Opshon di pago
*Forsa retro aktivo: si e imposishon bira definitivo por konsiderá tambe di imponé belasting riba produktonan ku a wòrdu eksportá promé ku e fecha efektuá.

## Link eksterno
*Akuerdo di Anti-dumping 1994 na Ingles
*Portal ofisial di Komishon Oropeo di Anti-dumping
Muraya Grandi di China

E **Muraya Grandi di China** ta un seri di fortifikashon di piedra i tera den e parti nort di China, originalmente destiná pa protehá e frontera di e Imperio Chino kontra intrushon dor di varios grupo nomádiko. For di e siglo 5 promé ku Kristu, diferente sekshonnan di muraya a wòrdu trahá, ku mas lat a wòrdu rekonstruí i mantené te siglo diesseis. Ta referí kolektivamente na e sekshonnan ey komo e Muraya Grandi. Un di e sekshonnan mas konosí a wòrdu trahá entre 220 i 206 promé ku Kristu bou di gobernashon di Qin Shi Huang, e promé emperador di China. Solamente un parti chikí di e muraya original a sobra; e mayoria di e muraya ku ta visibel awe a wòrdu trahá durante e Dinastia Ming.

E Muraya Grandi ta ekstendé for di Shanhaiguan na parti ost, te ku Lop Nur na parti west, den un arko ku ta deliña aproksimadamente e frontera sur di Mongolia. Un estudio resiente ku a usa teknologia avansá a konkluí ku e largura total di e muraya ta 8,851.8 km, inkluyendo:
* 6,259.6 km di sekshon di muraya 
* 359.7 km di trayekto ku ta sirbi pa komunikashon
* 2,232.5 km di barera defensivo natural manera seru ku riunan

E Muraya Grandi ta un di e proyektonan mas grandi trahá pa hende na mundu. E ta un sitio di Herensia Mundial di UNESCO. 


China-Grosse Mauer-200-2012-gje.jpg
China-Grosse Mauer-140-2012-gje.jpg
China-Grosse Mauer-144-Bogen-2012-gje.jpg
China-Grosse Mauer-204-2012-gje.jpg
China-Grosse Mauer-184-Souvenirs-2012-gje.jpg
Yemen

**Yemen**, ofisialmente e **Repúblika di Yemen** (árabe: **الجمهورية اليمنية**, **al-Jumhuuriyya al-Yamaniyya**) ta un pais situá riba e Península di Arabia den Asia sùitwest. E tin frontera ku Arabia Saudita panort, Laman Korá pa west, Laman Árabe i Golfo di Aden pasuit i Oman pa ost.

Yemen su área di tera ta djis net bou di 530,000 km2, i su teritorio ta inkluí mas ku 200 isla, esun di mas grandi ta Socotra, mas o menos 415&nbsp;km na parti sùit di tera firme di Yemen, for di e kosta di Somalia. Yemen ta e úniko estado den e Peninsula Árabe ku tin un gobièrnu puramente repúblikano. Su kapital ta San'a.
Taiwan

**Repúblika di China**, komunmente konosí komo **Taiwan**, ta un pais insular den Ost Asia, situá mas o menos 180&nbsp;km for di e kosta ost di China. Estadonan bisiña ta inklui China na parti west, Hapon na parti nort-ost, i Filipinas na parti sùit. Kapital di Repúblika di China ta e siudat di Taipei. Komo entidat polítiko e pais ta konsisti di e isla di Taiwan, tambe konosí komo Formosa, ku ta 99.4% di su teritorio, i tambe Pengu, Kinmen, Matsu i otro islanan menor.

Despues ku e nashonalistanan chines a pèrdè e Guera Sivil Chines kontra e komunistanan na 1949 nan ta move e gobièrnu di Republika di China di Nanjing pa Taipei. Konstitushonalmente nan tin ainda un demanda di propiedat riba henter teritorio di China, pero awendia no ta ripara mucho di esaki.
Fluminense Football Club

**Fluminense Football Club** of **Fluminense** ta un klup di futbòl di e siudat di Rio de Janeiro, Brasil. FFC ta e promé klup na ranking brasileño. FFC ta wòrdu konsiderá komo e klup mas eksitoso di Rio de Janeiro.
Estatua di Libertad

E **estatua di Liberdat** (konosi komo *Liberty Enlightening the World* [Franses: *La Liberté éclairant le monde*]) ta un eskultura neoklasiko kolosal riba e Isla di Liberty na e haf di New York City, diseña pa Frédéric Bartholdi anto dedika dia 28 di Oktober, 1886. E estatua, un regalo pa e Merka for di e hendenan di Fransia, ta un figura femenino representando Libertas, e dios romano di libertat, ku tin den su man un torcha anto un tabula ansata (un tableto ku ta envoka lei) riba kua tin inskribí e Deklarashon di Independensia Amerikano. Un kadena kibra ta keda na su pianan. E estatua a bira un simbolo ikoniko di libertat i di Merka.
Televishon

**Televishon** of **TV** (pronuncia: televi*sh*on) ta un medio di telekomunikashon pa transmití i risibí imagen ku ta move. Mayoría biaha, e imagennan aki ta bini akompañá pa zonido. 'Televishon por referí tambe na 'sèt di televishon', 'programashon di televishon', 'transmishon di televishon'. 

E palabra "televishon" ta bini for di un kombinashon di dos idioma; *Tele* (griego: τῆλε) kier men distansia y *Vision* (latin: "visio", di 'vis'), kier men vishon.

Dia Mundial di Televishon ("World Television Day") ta wòrdu selebrá dia 21 di novèmber den pa konmemorá e fecha ku a celebrá na 1996, ku ta e promé "Forum Mundial Dia di Televishon pa Nashonnan Uni".


Family_watching_television_1958.jpg|Famia ta wak televishon, aña 1958
Ikegami HK355 & HK355P 20070214.jpg|Kámara na planta di televishon, aña 2007


## Mira tambe
* Telearuba
* Telecuracao
Imprenta

**Imprenta** of "***mashin di druk***" (Hulandes: drukpers) ta un mashin cu ta wordo uza pa haci un texto of un imagen na cantidad di papel. E mashin di mas bieu mundialmente ta bin di China y/of Korea.

E mashin di druk di mas bieu na Europa ta "degelpers". Esaki ta consisti di un stellage di un plachi bou na unda e forma di druk ta ariba y un plachi ariba (degel). E forma di druk ta wordo geink cu e man. Djey ta pone un papel riba dje. Cu un ayudo di e spindel e plachi abou por wordo gedrey den un forma di impresion. Door di e dreymento di e plachi abou contra e papel ta haci e impresion. E mashin di druk di mas bieu di Europa ta exhibi na Museo Plantin-Moretus den Antwerpen.

Despues di tempo, e plachi ariba (degel) a wordo modernisa. Djey e cilinderpersen y rotatiepersen a desaroya na unda e velocidad di produccion a bira mas grandi.

Den siglo 20 a bin e offsetprocede. Banda di esey a bin persen pa foliedruk, diepdruk, zeefdruk y tampondruk.
Compas

**[[Internet|Compas]]** ta un instrumento di nabegacion pa haya direccion parti nort. E tradicion compas magnetico ta consisti di un magnet colga, cu bo ta hay'e bou di e influencia di magnetico di tera den un cierto direccion, na unda ta bira posibel pa indica e nort magnetico (Nm) y suit magnetico (Sm).

E aplicacion specifico di un compas di magnet ta inclui un gimbal pa uzo den e boto, conoci como compas di barco.
Fundashon Wikimedia

**Fundashon Wikimedia** (Ingles: Wikimedia Foundation Inc) ta un organisashon merikano no-komershal ku tin e meta pa plama konosementu liber. Nan ta hasie dor medio di diferente proyekto, di unda e ensiklopedia di internet "Wikipedia" sin duda ta mas konosi. Sede di Fundashon Wikimedia ta na San Francisco, California.

## Proyekto
Wikimedia Foundation ta e organisashon di paraplu di entre otro proyecto manera:

* Wikipedia

Esakinan ta proyekto ruman (relashona/relatá) ku ainda no ta eksisti na Papiamento/u, ku probablemente mas pronto lo bin.

* Wikionary (Wikshonario)
* Wikiquote (Wikisita)
* Wikibooks (Wikibuki)
* Wikisource (Wikifuente)
* Wikimedia Commons
* Wikinews (Wikinotisia)
* Wikispecies (Wikispeshi) 
* Wikiversity (Wikiversidat)

## Fundashon
E lantamentu di e organsashon tawata ofishal for di 20 di yüni 2003 dor Jimmy Wales, direktor di Bomis Inc. i ko-fundadó di Wikipedia. E nomber "Wikimedia" ta pensa dor Sheldon Rampton di un WikiEN-l-mailinglist posting den mart 2003. Despues e nomber a bira *wikimedia.org* i *wikimediafoundation.org* di e Fundashon Wikimedia garantisá dor e uzadó Daniel Mayer.
Wiel

Un **wiel** ta un obheto rondo hunto cu un as pa zorg un resistencia abou ora di core. Un caracteristica di e wiel ta e forma di locomocion cu ta rekeri dos parti los separa cu un lager, algo cu no bin den naturalesa.
Tokyo

**Tokyo** (, *Tōkyō*) ta un prefektura (provinsia) metropolitano di Hapon, situá den parti ost di e islanan Honshu. Ta un di e 47 prefektura di e pais, pero e tin un status spesial komo un *prefektura matropolitano* (*to* ), ku ta kombiná e funshonnan di un siudat grandi ku esunnan di un prefektura.

E kapital atministrativo di e prefektura i di e pais hapones mes ta Tokio, ku ta sirbi komo sentro polítiko, finansiero i kultural di Hapon.

## Geografia

E prefektura ta kubri un área di aproksimadamente 2.194 kilometer kuadrá i ta keda na kosta di Laman di Tokio. Tokyo ta inkluí no solamente e siudat prinsipal, pero tambe 23 distrito spesial, varios siudat i islanan perifériko ku ta parti di su teritorio atministrativo, inkluso e islanan Izu i Ogasawara.

## Poblashon
Tokyo tin mas ku 14 mion habitante (segun e estimashon di 2023), i e área metropolitano di Tokyo–Yokohama ta konta ku mas ku 37 mion habitante, loke ta hasié e zona urbano mas grandi na mundu.
Guinea-Bissau

**Guinea-Bissau**, ofisialmente **Repúblika di Guinea-Bissau** (portugues: *Republica da Guiné-Bissau*), ta un pais den kontinente Afrika, situá na kosta wèst riba Oséano Atlántiko. E ta komparti frontera pasùit ku Guinea i panort ku Senegal. Su kapital i siudat prinsipal ta Bissau. Pa evitá konfushon ku su bisiña Guinea (tambe yamá Guinea-Konakri), e pais a agregá e nòmber di su kapital tras di su nòmber nashonal ora ku a haña independensia na 1974.

## Geografia i demografia
Guinea-Bissau tin un área di mas o ménos 36.000 km². E pais ta inkluí mas di 80 isla chikitu, inkluyendo e archipiélago di Bijagós, ku ta konosí pa su biodiversidat. 

Na 2014, e pais tabatin un poblashon di mas o ménos 1.693.398 hende. Mayoria di hende ta biba den pueblo òf zona rural. Religion prinsipal ta Islam, siguí pa Kristianismo i religionnan tradishonal afrikano.

## Historia
Guinea-Bissau tabata un kolonia portugues, *Guiné portugues*. Aki tabatin basta lucha pa independensia ku a durá di 1963 te 1974, bou di e liderato di Amilcar Cabral i e partído PAIGC (Partido Afrikano pa Independensia di Guinea i Kabu Berde). Dia 24 di september 1973 e pais a deklará su independensia unilateralmente, ku un aña despues a wòrdu rekonosé internashonalmente ora ku Portugal mes a otorgá independensia formal.

## Polítika
Guinea-Bissau ta un repúblika semipresidensial. E sistema polítiko ta basá riba un konstitushon ku a bai na vigor den 1984. E presidente ta e hefe di estado i e promé minister ta e hefe di gobièrnu. Presidente aktual ta Umaro Sissoco Embaló (2020) i promé minister ta Geraldo Martins (2023).

## Ekonomia
E ekonomia ta basá prinsipalmente riba agrikultura, spesífikamente eksportashon di kashu, aros, i peska. Guinea-Bissau ta konsiderá un di e paisnan ménos desaroyá segun e indikadónan di Banko Mundial i Nashonnan Uni.

## Idioma i kultura
E idioma ofisial ta portugues, pero "kriol di Guinea-Bissau", un idioma krioyo di base portugues, ta e idioma mas papiá den bida diario. E pais tin un riku herensia kultural ku diversidat étniko i musikal. Ritmo folklóriko, manera gumbe i kussundé, ta popular den e komunidat.
Noruega

**Noruega** (norwedji: Norge of Noreg) ta un pais situá na parti nort di e kontinente Oropa. E forma parti di e region di Skandinavia huntu ku Suesia i Dinamarka. Noruega tin un área di 385.207 kilometer kuadrá i un poblashon di 5.627.400 habitante (2026). E kapital i siudat mas grandi di e pais ta Oslo. 

## Geografia
Noruega ta frontera ku Suesia na ost, Finlandia i Rusia na nortost, Noordzee pasùit i Oséano Atlántiko na west.

E pais ta konosí mundialmente pa su paisahe dramátiko ku fjordnan, montañanan altu, gletsjer i kosta largu ku ta ekstendé mas ku 25.000 kilometer (inkluyendo isla i península). Un parti grandi di e tereno ta montañoso i poko poblá.

Noruega tin tambe teritorionan den e region ártiko, manera e archipiélago di Svalbard.

## Historia
Durante siglo di Edad Vikinga (aproksimadamente 800–1050), Noruega tabata un poder marítimo importante. Vikingonan norwechi a eksplorá y kolonisá parti di Islandia, Grunlandia i asta Nort Amérika. Despues Noruega a forma un union ku Dinamarka (1380–1814) y mas despues ku Suesia (1814–1905). Na 1905 Noruega a bira un pais independiente.

## Gobièrnu i sistema polítiko
Noruega ta un monarkia konstitushonal ku un sistema parlamentario. E rei ta e hefe di estado, pero poder polítiko ta ehersé prinsipalmente pa e parlamento (*Storting*) y e gobièrnu.

E pais ta konsiderá un di e demokrasianan mas stabil i transparente na mundu.

## Ekonomia
Noruega tin un ekonómia fuerte basá prinsipalmente riba produkshon di petroleo i gas natural, peska i industria marítimo i energía hidroelektriko. 

Deskubrimento di petroleo den Noordzee den añanan 1960 a transformá e pais den un di e nashonnan mas riko per kapita na mundu. Noruega tin un fondo di penshun soberano grandi ku ta invertí ganashi di petroleo pa generashonnan futuro.

## Sosiedat i kultura
Idioma ofisial ta norwedji, ku tin dos forma di ortografia: Bokmål i Nynorsk. Hopi Noruego tambe ta papia ingles bon.

Noruega ta konosí pa su enfoke fuerte riba igualdat sosial, bienestar sosial, protekshon di medio ambiente i kalidat altu di bida. E pais regularmente ta skor altu riba e indise mundial di desaroyo humano (HDI).

## Klima
E klima di Noruega ta varia for di klima marítimo moderá na kosta, te klima supártiko i ártiko panort. Apesar di su lokalisashon nort, parti di e kosta ta mas temperá pa motibu di e koriente kayente ku ta bini for di Golfo di Mexico.
Stockholm

**Stockholm** ta e kapital i e suidat mas grandi di Suecia. E siudat tin un poblashon di mas of menos 932.917 (2015) i un area di 188 kilometer kuadrá.
1919

**1919** ta un aña komun kuminsando riba un djarason riba e kalènder gregoriano.

## A sosodé
**Yanüari**
* 18 - Un konferensia di pas na Fransia ta establesé e Tratado di Versailles

**Febrüari**
* 3 - Tropanan soviétiko ta okupá Ukrania.

**Mart**

**Aprel**

**Mei**

**Yüni**

**Yüli**
* 15 - Na Kòrsou a funda CRKSV Jong Holland, e di dos klup di futbòl mas bieu di e isla.

**Ougùstùs**
 
**Sèptèmber**

**Òktober**

**Novèmber**

**Desèmber**

## A nase
**Yanüari**

**Febrüari**
* 16 - Gerald Sprockel (†1999), promé minister di Antias Hulandes.

**Mart**

**Aprel**
* 21 - Frank Essed (†1988), politiko sürnameño
**Mei**

**Yüni**

**Yüli**
* 25 - Hubert Booi (†2014), poeta, outor, dramaturgo, aktor i deklamadó boneriano-Arubano.

**Ougùstùs**
 
**Sèptèmber**

**Òktober**
* 5 - Luis Daal (†1997), eskritor, poeta, essayista, traduktor i papiamentista di Kòrsou

**Novèmber**

**Desèmber**

## A fayesé
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**

**Sèptèmber**

**Òktober**

**Novèmber**

**Desèmber**
Derecho di autor

**Derecho di autor** of **copyright** (*[[Ortografia di papiamentu|papiamentu]]*: derechi di outor) ta e derecho di titulo eventual di un trabou di ciencia, literatura y arte pa defini con, unda y ki dia nan trabou a wordo publica of reproduci. E derecho di autor ta existente di derecho. Niun tin cu registra of deposita. 

Na cuminsamento e derecho di autor tawata pa texto y buki so, pero poco poco a bin pa mas otro trabou amplia y awo e ta pa otro trabou aplica tambe, manera: discurso, software, potret, pelicula, musica tuma, trabou artistico, trabou di construccion y trabou di corant.

## Derecho di autor di Aruba y Antia
E derecho di autor di Aruba y Antias Hulandes ta basa riba "auteursverordening van 1913", cu tawata basa atrobe riba 'Derecho di autor Hulandes' di aña 1912. E derecho di autor di Antiano y Arubiano tin e mesun punto di bista cu esun di e Nederlandse auteurswet, den su forma original.

## Link externo
* Auteursverordening 1913 - Nederlandse Antillen

## Lista di fuente
Brug di Golden Gate

E **Brug di Golden Gate** ta un brug di suspenshon ku ta span e Golden Gate, e habrimentu di e Bahia di San Fransisco den Oséano Pasífiko. Komo un parti di Ruta U.S 101 i Ruta di estado di California number 1, e ta konekta e siudat di San Fransisco riba e punta nort di e peninsula di San Fransisco na e County di Marin. E brug di Golden Gate tabata e brug di suspenshon di mas largu na mundu ora el a keda kumplí na aña 1937, i el a bira e símbolo internashonal di e siudat di San Fransisco, California, i di Merka. Ounke su largura di span a wòrdu surpasá dor di ocho otro brug despues di su kabamentu, e ta te ainda e brug di suspenshon di dos mas grandi den Merka, despues di e brug di Verrazano-Narrows Bridge na New York City. El a wòrdu deklara un milager di mundu moderno dor di e Sosiedat di Ingenieronan Sivil merikano. E guia di biahe di Frommers ta konsiderá e brug "posibelmente e brug di mas nechi, anto sigur esun di mas fotografiá na mundu".
1920

**1920** ta un schrikkeljaar kuminsando riba un djaweps riba e kalènder gregoriano.

## A sosodé
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**
 
**Sèptèmber**

**Òktober**

**Novèmber**

**Desèmber**

## A nase
**Yanüari**

**Febrüari**

**Mart**

**Aprel**
* 26 - Padu Lampe (f.2019), pianista, kantante, kompositor, outor i pintor arubano.

**Mei**

**Yüni**

**Yüli**

**Ougùstùs**
* 22 - Pierre Lauffer (f.1981), poeta kurasoleño

**Sèptèmber**

**Òktober**

**Novèmber**

**Desèmber**

## A fayesé
**Yanüari**

**Febrüari**

**Mart**

**Aprel**

**Mei**

**Yüni**

**Yüli**

**Ougùstùs**

**Sèptèmber**

**Òktober**

**Novèmber**

**Desèmber**